जिलाधिकारी गौतमबुद्धनगर बीएन सिंह के निर्देशन में खाद्य सुरक्षा एवं औषधि प्रशासन विभाग द्वारा नवरात्रि के पर्व पर जनपद में लोगों को शुद्ध व्रत के खाद्य पदार्थ उपलब्ध कराने के लिए निरंतर अभियान चलाया जा रहा हैl इसी को लेकर खाद्य सुरक्षा अधिकारियों द्वारा कुल 12 नमूने संग्रहित कर प्रयोगशाला में जांच के लिए भेजे गए । शमशुल नेहा खाद्य सुरक्षा अधिकारी द्वारा फुजित्सु कंपनी सेक्टर 63 स्थित नंदा कैटरर्स से सिंघाड़े का आटा तथा सिंभावली शुगर लिमिटेड से चीनी का नमूना, सेक्टर-137 स्थित एवीआर सुपरमार्ट से राकेश कुमार खाद्य सुरक्षा अधिकारी द्वारा चौलाई के लड्डू और साबूदाना का नमूना, सेक्टर-137 स्थित ऑल इन स्टोर से श्वेता चक्रवर्ती खाद्य सुरक्षा अधिकारी द्वारा कूटू का आटा व नमकीन का नमूना और सेक्टर 61 नोएडा स्थित स्पेंसर स्टोर से राकेश कुमार द्वारा मखाने और एसके सिंह द्वारा किसमिस का नमूना संग्रहित कर जांच जांच के लिए भेजे गए। ग्रेटर नोएडा में सुरेंद्र वर्मा मुख्य खाद्य सुरक्षा अधिकारी के नेतृत्व में हनी मनी रिटेल शॉप से रेनू सिंह खाद्य सुरक्षा अधिकारी द्वारा साबूदाना और इमली तथा प्रीति खाद्य सुरक्षा अधिकारी द्वारा कोकोनट पाउडर और ग्राउंडनट का नमूना जांच के लिए लिया गया। जिला अभिहित अधिकारी संजय शर्मा ने बताया कि जिलाधिकारी के निर्देश पर नवरात्रि में खाद्य पदार्थों की शुद्धता के लिए निरंतर अभियान चलाया जाता रहेगा।